‘ಬ್ರಹ್ಮಾಸ್ತ್ರ’ ಕಲೆಕ್ಷನ್ ವಿಚಾರ: ಕಂಗನಾಗೆ ಸಖತ್ ತಿರುಗೇಟು ಕೊಟ್ಟ ರಣಬೀರ್ ಕಪೂರ್

ಮಳೆ ನಿಂತರು ಮಳೆಹನಿ ನಿಲ್ಲದು ಎನ್ನುವಂತೆ ಬಾಲಿವುಡ್ ನ ಬ್ರಹ್ಮಾಸ್ತ್ರ (Brahmastra) ಸಿನಿಮಾದ ವಿವಾದ ಸದ್ಯಕ್ಕಂತೂ ಮುಗಿಯುತ್ತಿಲ್ಲ. ಬಾಯ್ಕಾಟ್ ನಿಂದ ಶುರುವಾದ ಈ ಕೋಳಿ ಜಗಳ ಇದೀಗ ಸಿನಿಮಾದ ಕಲೆಕ್ಷನ್ ವರೆಗೂ ಬಂದು ನಿಂತಿದೆ. ಈ ಸಿನಿಮಾ ಬಜೆಟ್ ಮತ್ತು ಅದು ಮಾಡಿರುವ ಕಲೆಕ್ಷನ್ (Collection) ಇಟ್ಟುಕೊಂಡು ರಾಷ್ಟ್ರ ಪ್ರಶಸ್ತಿ ವಿಜೇತ ನಟಿ ಕಂಗನಾ ರಣಾವತ್ (Kangana Ranaut) ಹಗ್ಗ ಜಗ್ಗಾಟ ನಡೆಸಿದ್ದಾರೆ. ಪದೇ ಪದೇ ಸಿನಿಮಾ ಗಳಿಸಿದ ದುಡ್ಡಿನ ಬಗ್ಗೆಯೇ ಪ್ರಶ್ನೆ ಕೇಳಿದ್ದಾರೆ.

ಸಿನಿಮಾದ ಬಜೆಟ್ (Budget) ಅಂದಾಜು 600 ಕೋಟಿಗೂ ಅಧಿಕ ಎಂದು ಹೇಳಲಾಗುತ್ತಿದೆ. ಈಗಾಗಲೇ ಸಿನಿಮಾ 250 ಕೋಟಿಗೂ ಅಧಿಕ ಹಣವನ್ನು ಗಳಿಸಿದೆ ಎನ್ನುವ ಮಾತೂ ಇದೆ. ಹಾಗಾಗಿ ಸಿನಿಮಾ ಹೇಗೆ ಗೆಲ್ಲುವುದಕ್ಕೆ ಸಾಧ್ಯ? ಅಷ್ಟಕ್ಕೂ 250 ಕೋಟಿನೂ ಹಣ ಬಂದಿಲ್ಲ ಎಂದು ಕಂಗನಾ ಲೇವಡಿ ಮಾಡಿದ್ದಾರೆ. ಅದು ಸಖತ್ ಟ್ರೋಲ್ ಕೂಡ ಆಗುತ್ತಿದೆ. ಕಂಗನಾ ಪದೇ ಪದೇ ಈ ವಿಚಾರ ಮಾತನಾಡುತ್ತಿದ್ದರೂ ಈವರೆಗೂ ಸಿನಿಮಾ ಟೀಮ್ ನಿಂದ ಯಾರೂ ಉತ್ತರ ಕೊಡುವುದಕ್ಕೆ ಹೋಗಿರಲಿಲ್ಲ. ಇದೇ ಮೊದಲ ಬಾರಿಗೆ ರಣಬೀರ್ ಕಪೂರ್ (Ranbir Kapoor) ಮಾತನಾಡಿದ್ದಾರೆ. ಇದನ್ನೂ ಓದಿ: ಸೋನು ಶ್ರೀನಿವಾಸ್ ಗೌಡ ಸಂಬಳ ಕೇಳಿದ್ರೆ, ನೀವೂ ಅದೇ ಕೆಲಸ ಮಾಡ್ತೀರಿ

ತಮ್ಮ ಸಿನಿಮಾದ ಬಜೆಟ್ 600 ಕೋಟಿಗೂ ಅಧಿಕ ಎನ್ನುವುದನ್ನು ಮೊದಲು ಅವರು ಒಪ್ಪಿಕೊಂಡಿದ್ದಾರೆ. ಅಲ್ಲದೇ, ಈ ಸಿನಿಮಾ ಮೂರು ಭಾಗದಲ್ಲಿ ಮೂಡಿ ಬರುತ್ತಿದೆ. ಹಾಗಾಗಿ ಸೆಟ್, ಪ್ರಾಪರ್ಟಿ, ವಿಎಫ್ ಎಕ್ಸ್ ಮತ್ತು ಇತರೆ ಕೆಲಸಗಳಿಗೆ ಆ ಪ್ರಮಾಣದ ಬಜೆಟ್ ಬಳಸಲಾಗಿದೆ. ಮೂರು ಸಿನಿಮಾಗಳಿಗೆ ಅದನ್ನು ವಿಭಾಗಿಸಿದರೆ, ಇನ್ನೂರು ಕೋಟಿ ಕೂಡ ಬಜೆಟ್ ಆಗುವುದಿಲ್ಲ. ಈಗ ಸಿನಿಮಾ ಗೆದ್ದಿದೆಯಾ ಅಥವಾ ಸೋತಿದೆಯಾ ಅಂತ ಅಂದಾಜಿಸಲಿ ಎಂದಿದ್ದಾರೆ ರಣಬೀರ್.